De la Iași la Constanța, pe jos și fără mâncare. Câte kilograme a slăbit Cezar într-o călătorie de 10 zile.
Cezar a mers pe jos de la Iași până la Constanţa şi a băut doar apă. Călătoria a durat 10 zile şi a slăbit 9 kg. El spune că va merge la spital pentru a demonstra că nu a mâncat.
Cezar, un tânăr în vârstă de 38 de ani, a mers pe jos de la Iaşi la Constanţa fără să mănânce nimic. Călătoria a durat 10 zile și a mers zilnic aproximativ 50 de km pe zi. Cezar spune că a slăbit 9 kilograme, se simte excelent şi are doar febră musculară la picioare.Cezar va merge şi la spital pentru a demonstra că nu a mâncat nimic în toată călătoria. Tânărul vrea să promoveze postul terapeutic, despre care spune ca are multe beneficii: tratarea problemelor respiratorii, îmbunătăţirea funcţiei hepatice, a rinichilor, curăţarea digestivă şi rezolvă inclusiv probleme ale pielii. Acest post însă nu este indicat pentru toată lumea şi se face doar sub îndrumarea unui medic.